RETTENS KENDELSE (Appelafdelingen)
2. oktober 2014
Sag T-447/13 P
Luigi Marcuccio
mod
Europa-Kommissionen
»Appel – personalesager – tjenestemænd – godtgørelse af sagsomkostninger, der kan kræves erstattet – artikel 92, stk. 1, i Personalerettens procesreglement – indsigelse om, at der verserer en parallel sag – åbenbart, at appellen delvis ikke kan antages til realitetsbehandling, delvis er ugrundet«
Angående:      Appel af kendelse afsagt af Retten for EU-Personalesager (enedommer) den 18. juni 2013 i sagen Marcuccio mod Kommissionen (sag F-143/11, Sml. Pers., EU:F:2013:81) med påstand om ophævelse af denne kendelse.
Udfald:      Appellen forkastes. Luigi Marcuccio bærer sine egne omkostninger og betaler Europa-Kommissionens omkostninger i forbindelse med denne sag.
Sammendrag
1.      Retslig procedure – sagsomkostninger – opgørelse – særlig procedure, der udelukker anvendelsen af en erstatningsprocedure
(Tjenestemandsvedtægten, art. 90 og 91; Personalerettens procesreglement, art. 92, stk. 1)
2.      Retslig procedure – fordeling af sagerne i Personaleretten – fordeling til den refererende dommer i en afdeling med tre dommere som enedommer – ingen angivelse af henvisningen i sagsakterne – omstændighed, der ikke kan sætte spørgsmålstegn ved fordelingen
(Personalerettens procesreglement, art. 14, stk. 1)
1.      Den særlige procedure i artikel 92, stk. 1, i Personalerettens procesreglement om fastsættelse af sagsomkostninger udelukker, at der kan gøres krav på de samme beløb eller på beløb afholdt til de samme formål inden for rammerne af en sag, der er anlagt i overensstemmelse med vedtægtens artikel 90 og 91.
(jf. præmis 42)
Henvisning til:
Domstolen: 16. juli 2009, sag C-440/07 P, Kommissionen mod Schneider Electric, Sml. I, s. 6413
Retten: dom af 11. juli 2007, Schneider Electric mod Kommissionen, T-351/03, Sml., EU:T:2007:212, præmis 297, delvist annulleret efter appel ved dom af 16. juli 2009, Kommissionen mod Schneider Electric, C-440/07 P, Sml., EU:C:2009:459, og kendelse af 15. juli 2011, Marcuccio mod Kommissionen, T-366/10 P, Sml. Pers., EU:T:2011:394, præmis 27
2.      Hvad angår en sag, som er fordelt til en afdeling med tre dommere i Personaleretten, der udpeger den refererende dommer til at træffe afgørelse som eneste dommer i overensstemmelse med artikel 14, stk. 1, i nævnte Personalerets procesreglement, gælder, at i det tilfælde, hvor navnet på nævnte dommer, der sad i afdelingen før afgørelsen om tildelingen til enedommeren, ikke fremgår af sagsakterne i første instans, kan det ikke heraf udledes, at enedommeren ikke blev udpeget som værende den refererende dommer i afdelingen med tre dommere.
(jf. præmis 64)
Henvisning til:
Retten: kendelse af 19. juni 2014, Marcuccio mod Kommissionen, T-157/13 P, Sml. Pers., EU:T:2014:596, præmis 15